Polo mashakani kutia picha ya ex pochini

Polo mashakani kutia picha ya 'ex' pochini 

Jamaa wa hapa, alijipata motoni alipofokewa na demu wake kwa kuweka picha za mpenzi wake wa zamani kwenye kipochi chake. 
Yasemekana kwamba demu alipata picha za jamaa akiwa na mpenzi wake wa awali kwenye kipochi na akamzushia akimlaumu kwa kutompenda. "Yaani unatembea ukiweka picha za mpenzi wako kwenye kipochi chako ilhali niko hapa? Ina maana mimi sio wa maana kwako na ndio maana unataka kunifanyia dharau na kunikera. 
Kwa taarifa yako upende usipende lazima utaniambia ni kwa nini unatembea na picha za mpenzi wako wa zamani," demu aliwaka. 
Hata hivyo, jamaa alisimama kidete na kujitetea akisema kuwa nia yake ni kukumbuka jinsi demu huyo alivyomtesa kabla ya kumtema.